作者：辛弃疾
词牌/韵律：六州歌头

paragraphs: 西湖万顷，楼观矗千门。
春风路，红堆锦，翠连云。
俯层轩。
风月都无际，荡空蔼，开绝境，云梦泽，饶八九，不须吞。
翡翠明珰，争上金堤去，勃窣媻姗。
看贤王高会，飞盖入云烟。
白鹭振振，鼓咽咽。
记风流远，更休作，嬉游地，等闲看。
君不见，韩献子，晋将军，赵孤存。
千载传忠献，两定策，纪元勋。
孙又子，方谈笑，整乾坤。
直使长江如带，依前是、□赵须韩。
伴皇家快乐，长在玉津边。
只在南园。